Hell Is for Heroes (film)
<s>Hell Is for Heroes () je američki crno-bijeli ratni film snimljen 1944. godine u režiji Dona Siegela.</s><s>Radnja se događa za vrijeme Drugog svjetskog rata na Zapadnom frontu odnosno njemačko-francuskoj granici u jesen 1944. godine kada se mala jedinica američke vojske čiji su pripadnici vjerovali da će biti povučeni u SAD sticajem okolnosti moraju braniti izolirani položaj od višestruko nadmoćnijih njemačkih snaga.</s><s>Nomilani protagonist, čiji lik tumači Steve McQueen je vojnik koji je za kaznu zbog svojeglavosti i pijanstva bio degradiran od čina podoficira, ali koji se svojim snalažljivošću i borbenim talentom nameće pretpostavljenima i nudi plan za preživljavanje.</s>

<s>Jedan od autora scenarija za film bio je Robert Pirosh, veteran koji je svoja iskustva sa Zapadnog fronta bio iskoristio za Oscarom nagrađeni film Battleground.</s><s>Njegov novi film se odlikovao realističnim, ali i daleko mračnijim prikazom ratnih zbivanja, koji je uključivao za tadašnje standarde eksplicitno nasilje i prikaz izuzetno neugodnih i uznemirujućih načina na koji se u ratu može poginuti.</s><s>Snimanje je, pak, bilo obilježeno tehničkim i drugim problemima koji su se kasnije tumačili izuzetno niskim budžetom; korištene su lokacije u Kaliforniji i snimalo se uglavnom noću, oružje i drugi rekviziti su bili neispravni.</s><s>Najviše je problema, prema svjedočenjima članova ekipe, pravio McQueen, i to zato što se smatrao glavnom zvijezdom te nije trpio svoje kolege - popularnog pjevača Bobbyja Darina i komičara Boba Newharta - koje je smatrao konkurencijom.</s><s>Film se najviše istakao neuobičajenom završnicom, odnosno time što naprasno završava u sceni borbe, a što se često tumačilo kao najjednostavnije rješenje problema koje je donijelo prekoračenje budžeta.</s>

<s>Iako će ga kasniji kritičari hvaliti zbog naturalističkog prikaza ratne stvarnosti i odbacivanja romantičnih i patriotskih motiva karakterističnih za tadašnja hollywoodska ostvarenja, Hell Is for Heroes je doživio neuspjeh.</s><s>Siegelu je bio jedini ratni film u karijeri.</s><s>Usprkos toga, sa vremenom, a pogotovo nakon iskustava vijetnamskog rata, je počeo dobijati sve bolju reputaciju.</s><s>The Siege of AR-558, epizoda TV-serije Star Trek: Deep Space Nine, je velikim dijelom inspiriana radnjom filma i odaje mu homage brojnim detaljima.</s><s>Po naslovu filma je ime dobio i američki rock bend Hell Is for Heroes.</s>

<s>Uloge 
 Steve McQueen ...</s><s>Redov John Reese
 Bobby Darin ...</s><s>Redov Dave Corby
 Fess Parker ...</s><s>Narednik Bill Pike
 Harry Guardino ...</s><s>Narednik Jim Larkin
 James Coburn ...</s><s>Kaplar Frank Henshaw
 Bob Newhart ...</s><s>Razvodnik James E. Driscoll
 Mike Kellin ...</s><s>Redov Stan Kolinsky
 Joseph Hoover ...</s><s>Kapetan Roger Loomis
 Bill Mullikin ...</s><s>Redov Joe Cumberly
 L.Q. Jones ...</s><s>Intendantski narednik Frazer
 Michele Montau ...</s><s>Monique Ouidel
 Don Haggerty ...</s><s>Kapetan Mace
 Nick Adams ...</s><s>Redov Homer Janeczek</s>

<s>Vanjske veze</s>

<s>Američki filmovi
Ratni filmovi
Authority control 2</s>

